PAREIŠKĖJO DEKLARACIJA

[*data ir vieta*]

[*įrašyti Pareiškėjo pavadinimą*], [*įrašyti juridinio asmens kodą*], [*įrašyti* *Pareiškėjo adresą*], atstovaujama pagal [*atstovavimo pagrindas*] [*pareigos, vardas ir pavardė*] (toliau – Pareiškėjas), Plėtros programos pažangos priemonės „Skatinti miškų plėtrą ir darnų miškų sektoriaus vystymąsi“ veiklos „Išretėjusių ir ekonomiškai menkaverčių medynų ar krūmynų pertvarkymo į produktyvius ir atsparius klimato kaitai medynus, įvairiarūšių ir įvairiaamžių medynų formavimas“ privačiuose miškuose (toliau – Priemonė) tvarkos aprašo (toliau – Aprašas) nustatyta tvarka teikia paraišką (toliau – Paraiška) ir siekia gauti negrąžinamąją dotaciją Priemonės veikloms, nustatytoms Aprašo 11 punkte ir Paraiškoje, įgyvendinti (toliau – Projektas).

Pareiškėjas kartu su Paraiška teikia šią deklaraciją (toliau – Deklaracija), kuria įsipareigoja:

1. laikytis reikalavimų, kurie nurodyti pateiktoje Paraiškoje, Deklaracijoje ir Apraše;
2. užtikrinti, jog Pareiškėjas atitiktų Aprašo 2.2. ir 11 punktuose nurodytus reikalavimus ir būtų turto, kurį numatoma dotuoti, savininkas arba valdytojas;
3. tinkamų finansuoti išlaidų dalį, kurios nepadengia Projektui skiriama subsidija, finansuoti iš nuosavų lėšų;
4. Paraiškoje nurodytas Projekto veiklas įgyvendinti per Aprašo 21 punkte nustatytą Projekto įgyvendinimo laikotarpį ir bendras projekto įgyvendinimo laikotarpis negali būti ilgesnis kaip 24 mėnesiai nuo finansavimo skyrimo;
5. Projektą įgyvendinti Lietuvos Respublikos teritorijoje;
6. Pareiškėjas užtikrina, kad pertvarkytuose medynuose, krūmynuose ir įveistuose miško želdiniuose perspektyvių projektuotų medžių rūšių tankis ir išsidėstymas atitinka patvirtinto Miško želdinimo ir žėlimo projekto reikalavimus. Miško želdiniai ir žėliniai turi būti saugomi nuo miško kenkėjų pažeidimų, prižiūrimi, žuvę – atsodinami, kad jų kokybė 7-aisiais augimo metais atitiktų Miško atkūrimo ir įveisimo nuostatų, patvirtintų LR aplinkos ministro 2008 m. balandžio 14 d. įsakymu Nr. D1-199 ,,Dėl Miško atkūrimo ir įveisimo nuostatų patvirtinimo“, reikalavimus. Susiformavęs jaunuolynas turi būti saugomas nuo ligų ir miško kenkėjų, laikantis Miško sanitarinės apsaugos taisyklių, patvirtintų LR aplinkos ministro 2007 m. balandžio 11 d. įsakymu Nr. D1-204 ,,Dėl Miško sanitarinės apsaugos taisyklių patvirtinimo“ reikalavimų.
7. užtikrinti, kad Projekto išlaidos nebus finansuojamos iš kitų Lietuvos Respublikos valstybės ir savivaldybių biudžetų ar išteklių fondų, Europos Sąjungos arba ne Europos Sąjungos šalių valstybės institucijų lėšų, kitų nacionalinių programų, dotacija nebus naudojama ūkinei veiklai;
8. privalo įrengti informacinę lentą (turi būti nurodytas projekto pavadinimas, Aplinkos ministerijos ir Agentūros logotipai, nurodyti, kad projektas finansuotas Klimato kaitos programos lėšomis, nurodyti projekto pabaigos metus).
9. ne vėliau kaip per 15 darbo dienų grąžinti gautą finansavimą ar jo dalį, jeigu Projekto išlaidos buvo apmokėtos, o Agentūra priėmė sprendimą dėl išmokėtų ir (ar) permokėtų lėšų sugrąžinimo, nes Pareiškėjas pateikė klaidingus duomenis teisei į dotaciją ir (ar) jos dydžiui nustatyti arba yra aplinkybių, dėl kurių išmokėta per didelė dotacija arba ji negalėjo būti skirta, arba veikla neįgyvendinta per nustatytą laikotarpį, kaip numatyta Aprašo 33 punkte;
10. prekių pirkimus, susijusius su Projekto įgyvendinimu, atlikti vadovaujantis Lietuvos Respublikos viešųjų pirkimų įstatymu, kai Pareiškėjas yra perkančioji organizacija, ir vadovaujantis Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašu, patvirtintu Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašo patvirtinimo“, kai Pareiškėjas nėra perkančioji organizacija;
11. vykdyti žaliuosius pirkimus, vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;
12. vykdyti žaliuosius pirkimus, vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, kai pareiškėjas yra perkančioji organizacija;
13. nekeisti Paraiškoje nurodytų duomenų, išskyrus atvejį, numatytą Aprašo 15 punkte;
14. teikti mokėjimo prašymus ir dokumentus Agentūrai Aprašo VI skyriuje nustatyta tvarka;
15. sudaryti sąlygas Valstybinei miškų tarnybai arba Agentūrai bet kada atlikti patikras Projekto įgyvendinimo vietoje ir pateikti su Projekto veikla susijusius dokumentus per visą 7 metų laikotarpį nuo mokėjimo prašymo apmokėjimo dienos;
16. saugoti visus su Projekto įgyvendinimu susijusius dokumentus ne trumpiau kaip 10 metų nuo Projekto įgyvendinimo laikotarpio pabaigos dienos;
17. ne vėliau kaip per 10 darbo dienų pranešti Agentūrai apie savo rekvizitų arba bet kurių duomenų, pateiktų Paraiškoje, pasikeitimus;
18. Agentūros nustatytais terminais pateikti Agentūros prašomą papildomą informaciją, dokumentus, šalinti nustatytus neatitikimus;
19. užtikrinti, kad įgyvendinant Projektą būtų laikomasi Miško kirtimų taisyklių, patvirtintų Lietuvos Respublikos aplinkos ministro 2010 m. sausio 27 d. įsakymu Nr. D1-79 „Dėl Miško kirtimų taisyklių patvirtinimo“, Miško atkūrimo ir įveisimo nuostatų, patvirtintų Lietuvos Respublikos aplinkos ministro 2008 m. balandžio 14 d. įsakymu Nr. D1-199 „Dėl Miško atkūrimo ir įveisimo nuostatų patvirtinimo“ ir kitų teisės aktų nuostatų;
20. bendradarbiauti su Agentūros atstovais, šiems tikrinant Projekto įgyvendinimo eigą, rezultatus ir dokumentaciją;
21. užtikrinti, kad su Projektu susiję buhalterinės apskaitos įrašai būtų lengvai atskiriami nuo kitų Pareiškėjo operacijų arba kitų Pareiškėjo projektų operacijų;
22. negrąžinus Agentūrai reikalaujamos sumos per Agentūros pranešime nurodytą terminą, mokėti 0,01 proc. delspinigius nuo grąžintinos lėšų sumos už kiekvieną pavėluotą grąžinti lėšas dieną.
23. Neprieštarauti, kad Lietuvos Respublikos aplinkos ministerija ir Agentūra rinktų, kauptų ir apdorotų informaciją, duomenis apie jį ir jo veiklą, būtiną sprendimams dėl Projekto finansavimo priimti ir kitiems tikslams, susijusiems su Projekto įgyvendinimu.

Šioje Deklaracijoje nurodyti įsipareigojimai Pareiškėjui tampa privalomi tik tuo atveju, jeigu Agentūra priima sprendimą finansuoti Paraiškoje nurodytas Projekto veiklas ir suteikti Pareiškėjui dotaciją. Šia Deklaracija prisiimami Pareiškėjo įsipareigojimai galioja iki galutinio mokėjimo prašymo apmokėjimo dienos, išskyrus atvejus, kai ilgesnį atitinkamo įsipareigojimo galiojimo terminą nustato konkretus šios Deklaracijos punktas, Tvarkos aprašas ar Paraiška.

|  |  |  |  |  |
| --- | --- | --- | --- | --- |
|  |  |  |  |  |
| (Deklaraciją teikiančio asmens pareigos) |  | (Parašas) |  | (Vardas, pavardė) |